
Joala tänav T5 maaüksuse 
munitsipaalomandisse taotlemine
ja sihtotstarbe määramine 
1. Asjaolud ja menetluse käik 
23.08.2012.a Narva Linnavolikogu otsusega nr 104 on kehtestatud „Joala tn 21, Joala tn 23a,  Joala tn 23b, Joala tn 23c, Joala tn 23d” detailplaneering, mille alusel moodustatakse uus maaüksus Joala tänav T5, pindala 6012 m2, sihtotstarve transpordimaa. Joala tänav T5 maaüksusel on planeeritud avalikult kasutatav parkla.

Parkimisalade projekteerimine ja ehitamine on planeeritud Narva linna arengukavas aastaseks 2008-2017, mis on kinnitatud Narva Linnavolikogu 26.09.2007 määrusega nr 36 (muudetud: 18.12.2007 määrusega nr 43; 15.05.2008 määrusega nr 28; 25.09.2008 määrusega nr 38; 25.09.2009 määrusega nr 27; 27.05.2010 määrusega nr 21; 23.09.2010 määrusega nr 32; 08.09.2011 määrusega nr 7; 20.09.2012 määrusega nr 21). 
Moodustatav maaüksus  ei haara enda alla maad, mille kohta oleks esitatud avaldusi maa tagastamise, kompenseerimise ning ostueesõigusega erastamise kohta.

Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb moodustatavale maaüksusele määrata maa sihtotstarve.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus Joala tänav T5 maaüksuse pindalaga 6012 m2 linna munitsipaalomandisse taotlemise kohta.

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.
2.2 Maareformi seaduse § 28 lõige 2 kohaselt munitsipaalomandisse võib anda maad, mis on vajalik kohaliku omavalitsusüksuse ülesannete täitmiseks ja arenguks.
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 23.08.2012.a otsusega nr 104  kehtestatud „Joala tn 21, Joala tn 23a,  Joala tn 23b, Joala tn 23c, Joala tn 23d”detailplaneeringust.
3. Otsus
3.1 Taotleda Narva linna munitsipaalomandisse Joala tänav T5 maaüksus (lisa 1),
ligikaudse pindalaga 6012 m2. 
3.2 Määrata Joala tänav T5 maaüksusele katastriüksuse sihtotstarbeks transpordimaa (007;L).
4. Rakendussätted
4.1 Linnavalitsusel esitada keskkonnaministrile punktis 3.1  nimetatud  maa munitsipaliseerimiseks taotlus koos kõigi vajalike lisamaterjalidega. 
4.2 Vabariigi Valitsuse jaatava vastuse korral moodustada Linnavalitsusel punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

